3.1 ลักษณะผลิตภัณฑ์

การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัทโดยแยกตามตารางโครงสร้างรายได้
แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ บรรจุภัณฑ์กล่องกระดาษดำเนินการผลิตตามแบบ หรือตัวอย่าง
ที่ลูกค้ากำหนดมา จึงเน้นภาพลักษณ์ที่โดดเด่นและสวยงาม กระดาษเป็นบรรจุภัณฑ์ที่นิยมใช้กันมาก
สำหรับบรรจุสินค้าเพื่ออุปโภคบริโภคโดยตรง เนื่องจากราคาถูก น้ำหนักเบา
อีกทั้งสามารถนำมาผลิตใหม่ (Recycle)ได้ สามารถนำเสนอได้หลายรูปทรง เช่น ถุง ซอง กล่อง
เป็นต้น บรรจุภัณฑ์กระดาษควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบส และใช้วิธีการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสันของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนา
กรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี ผลิตภัณฑ์หลัก
และสินค้าที่เกี่ยวข้องของบริษัทแบ่งเป็น 2 ชนิด คือ

(1) กล่องกระดาษประกบฟูก (Paperboard with Corrugated Fiberboard)

มีกรรมวิธีการผลิตโดยการพิมพ์ออฟเซ็ทเป็นลวดลาย
และสีสันลงในกระดาษแข็งการ์ดบอร์ดหรือกระดาษขาวหน้าแป้งแล้วนำไปประกบ (Laminated)
กับกระดาษลูกฟูก (Kraft) ซึ่งบริษัทจะเน้นการผลิตกระดาษลูกฟูกลอน B
ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่ และต้องการความแข็งแรงส่วนลูกฟูกลอน E
ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงาม และพิถีพิถัน โดยมีทั้งชนิด 2
ชั้น และ 3 ชั้น ต่อจากนั้นนำไปปั๊ม (Diecut)ให้ได้รูปร่างและขนาดเท่ากับกล่องที่ลูกค้าต้องการ
จากนั้นนำไปขึ้นรูปเป็นกล่องกระดาษ สินค้าที่นิยมใช้กล่องชนิดนี้ เช่น กล่องผงซัก ฟอกขนาดใหญ่
กล่องของเด็กเล่น กล่องบรรจุเครื่องครัว กล่องบรรจุเครื่องเสียง เป็นต้น

(2) กล่องกระดาษแข็ง (Paperboard Boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น
ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น ผงซักฟอกขนาดกล่องเล็ก
ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร เช่น
อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

 บริษัท ที พี พี อินเตอร์เนชั่นแนล จำกัด 

บริษัทประกอบธุรกิจด้านการลงทุนในกิจการ หรือโครงการต่าง ๆ ที่มีความเสี่ยงต่ำ
และมีความชำนาญ

3.2 การตลาด และภาวะการแข่งขัน

วิกฤตการณ์ทางด้านการเงินในสหรัฐอเมริกาซึ่งเริ่มต้นมาตั้งแต่ปี 2550
ได้ส่งผลกระทบมาสู่ภาคอุตสาหกรรมในปี 2551 ตั้งแต่ช่วงกลางปีเป็นต้นมา
และเข้าสู่ภาวะรุนแรงต่ออุตสาหกรรมในประเทศไทยในปลายปี 2551
ซึ่งทำให้การส่งออกในเดือนพฤศจิกายนและธันวาคม ปี 2551
ลดลงอย่างมากโดยเฉพาะในกลุ่มอิเล็คทรอนิค ยอดขายในกลุ่มดังกล่าวลดลงมากกว่าครึ่งหนึ่ง
กลุ่มสินค้าอุปโภคและบริโภคลดลงเพียงเล็กน้อยภาพโดยรวมแล้วคาดว่าจะลดลงประมาณ 30%
จากที่เคยขายได้โดยปกติ

ในปี 2551
ประเทศจีนได้รับผลกระทบจากปัญหาคุณภาพสินค้าที่จีนเป็นผู้ผลิตในเรื่องของมีสารปนเปื้อนในผลิตภัณฑ์เป็นจำนวนมากเกินกว่าที่มาตราฐานกำหนดไว้ในเรื่องของสีที่ใช้กับผลิตภัณฑ์หรือสีผสมอาหารที่ไม่ได้มาตรฐาน
จนมาถึงปัญหาเมลามีนในน้ำนม
ทำให้ผู้ว่าจ้างผลิตเริ่มขาดความเชื่อมั่นในคุณภาพของสินค้าที่ผลิตในประเทศจีน
แล้วหันมาหาผู้ผลิตในประเทศไทยมากขึ้น โดยเฉพาะในอุตสาหกรรมของเล่นเด็ก
ทั้งต้นทุนในการผลิตโดยเฉพาะค่าแรงในประเทศจีนได้เพิ่มสูงขึ้นจนมีอัตราค่าจ้างใกล้เคียงกับประเทศไทยแล้ว
นับว่าเป็นโอกาสที่ดีที่ประเทศไทยจะได้รับงานจากผู้ว่าจ้างผลิตมากขึ้นในปี 2552
แต่ทั้งนี้ก็ขึ้นอยู่กับตลาดโลกเช่นกันว่ามีแนวโน้มอย่างไรในขณะที่ตัวเลขเศรษฐกิจโลกมีแนวโน้มถดถอยเป็นอย่างมาก

3.3 การจัดหาผลิตภัณฑ์หรือบริการ

(ก) ในการจัดซื้อหรือจัดหาวัตถุดิบที่เข้ากระบวนการผลิต

ในปี 2551 ที่ผ่านมา ได้เกิดสภาวะวิกฤตน้ำมันที่ผันผวนอย่างรุนแรง ส่งผลให้วัตถุดิบขยับราคาตาม
แต่ด้วยความสัมพันธ์อันดีกับผู้ขาย จึงได้รับความร่วมมือในการปรับขั้นต่ำ
เพื่อส่งผลกระทบต่อต้นทุนน้อยที่สุด
อีกทั้งยังได้ใช้นโยบายจัดหาวัตถุดิบคุณภาพเทียบเท่าที่มีต้นทุนต่ำกว่ามาใช้ทดแทนอีกหนึ่งทางเลือก

(ข) กระบวนการผลิตที่มีผลกระทบต่อสิ่งแวดล้อม

1. ในส่วนของกระบวนการผลิตทางบริษัทฯ
ได้ดำเนินการปรับปรุงระบบบำบัดเดิมให้มีประสิทธิภาพสูงสุด
และมีการก่อสร้างระบบบำบัดรวมของบริษัทเพื่อให้ผลการตรวจวัดน้ำผ่านมาตรฐานกรมโรงงานและสามารถขอรับรองมาตรฐาน
ISO 14001 ได้ด้วย โดยโครงการนี้จะแล้วเสร็จประมาณเดือนพฤษภาคมปี 2552
โดยมีแผนงานการปรับปรุงตามเอกสารแนบ

2. ทางบริษัทฯ
ได้มีการจัดการและควบคุมการทิ้งขยะให้ถูกประเภทโดยมีการใช้สีเป็นสัญลักษณ์ในการชี้บ่งโดยกำหนดให้

2.1 สีแดง : ขยะปนเปื้อน

2.2 สีเหลือง : ขยะ recycle

2.3 สีเขียว : ขยะทั่วไป

3. PROJECT MASTER PLAN ISO 14000 (Years ; 2008-2009) IMPLEMENTATION THAI
PACKAGING & PRINTING PUPLIC COMPANY LIMITED

วัตถุประสงค์ :
เพื่อเป็นแนวทางในการปฏิบัติงานในด้านการจัดการสิ่งแวดล้อมอย่างเป็นระบบทำให้สิ่งแวดล้อมภายในและโดยรอบบริษัท
รวมถึงการอนุรักษ์ทรัพยากรธรรมชาติและพลังงานต่างๆ เป็นไปตามความมุ่งหมายของบริษัท
ทั้งนี้เพื่อเป็นการรักษาสภาพแวดล้อม ระบบนิเวศน์
และสุขภาพอนามัยของพนักงานและชุมชนข้างเคียง
ไม่ให้เกิดอันตรายหรือเจ็บป่วยอันเนื่องมาจากกระบวนการต่าง ๆ ของบริษัท

  ----- -----------------------------------------------------------------
  No.   Activities

  1.    วิเคราะห์น้ำและอากาศในกระบวนการผลิต ณ จุดปล่อยต่างๆ

  2.    ปรับปรุง Lay out ของจุดปล่อยน้ำและจุดทิ้งขยะแต่ละประเภท

  3.    จัดทำแผนงานในการปรับปรุงการกำจัดขยะ

  4.    ติดตามผลการทิ้งขยะแต่ละประเภท

  5.    ทำการคัดเลือก Supplier เพื่อดำเนินการขนขยะเพื่อไปกำจัด

  6.    จัดทำแผนงานในการปรับปรุงการปรับปรุงระบบบำบัด

  7.    ทำการคัดเลือก Supplier เพื่อดำเนินการปรับปรุง

  8.    วิเคราะห์น้ำในกระบวนการผลิต ณ.จุดปล่อยต่างๆ

  9.    นำผลการตรวจวัดมาทำการวิเคราะห์

  10.   ออกแบบและดำเนินการจัดทำระบบบำบัด

  11.   ทดลองการใช้ระบบเอกสารและติดตามผล

  12.   จัดทำแผนการตรวจติดตามภายในเบื้องต้น

  13.   ทำการแก้ไขข้อบกพร่องจากการตรวจติดตาม

  14.   จัดทำ Preaudit จาก SGS

  15.   ทำการแก้ไขข้อบกพร่องจากการตรวจติดตาม

  16.   ขอรับรองระบบคุณภาพ ISO 14001
  ----- -----------------------------------------------------------------

4. แผนงานด้านสิ่งแวดล้อม (ENVIRONMENT PLAN)

วัตถุประสงค์ : ปรับปรุงระบบบำบัดน้ำเสีย

เป้าหมาย : ผลน้ำเสียที่ปล่อยทิ้งอยู่ในเกณฑ์มาตรฐานน้ำทิ้งของกรมโรงงานอุตสาหกรรม

  ----- -----------------------------------------------------------------
  No.   Activities

  1.    เก็บน้ำที่ปล่อยทิ้งจากบริษัทฯ ไปตรวจหาค่าน้ำเสีย

  2.    จัดหา Supplier ออกแบบ และประกวดราคาระบบบำบัดน้ำเสีย

  3.    เสนอโครงการปรับปรุงระบบบำบัดน้ำเสีย

  4.    สรุปเลือก Supplier

  5.    เสนอผู้บริหารอนุมัติโครงการ

  6.    ดำเนินการปรับปรุงตามแผนงาน

  7.    ตรวจเช็คงานปรับปรุงระบบบำบัดน้ำเสีย

  8.    ตรวจเช็คค่าน้ำเสียที่ปล่อยออกจากบริษัทฯ

  9.    ฝึกอบรมพนักงานเพื่อดูแลระบบบำบัดให้มีประสิทธิภาพ

  10.   สรุปผลโครงการ
  ----- -----------------------------------------------------------------